Miraš Dedeić

Miraš Dedeić (Ramovo Ždrijelo, Durmitor, Crna Gora, 8. novembar 1938. godine), poznat i pod imenom Mitropolit Mihailo) je drugi poglavar kanonski nepriznate Crnogorske pravoslavne crkve. Kao lider ove samoproglašene vjerske zajednice koristi naziv: Arhiepiskop cetinjski i Mitropolit crnogorski, poglavar Crnogorske pravoslavne crkve mitropolit Mihailo.

Prema nacionalnosti Mihailo je Crnogorac, a osim crnogoskog jezika, govori italijanski, ruski i grčki jezik. Vladičanska katedra se nalazi u Cetinju .

Prvi poglavar samoproklamovane i kanonski nepriznate Crnogorske pravoslavne crkve, Antonije Abramović je preminuo 1996. a Mihailo ga je naslijedio na Badnji dan  1997. godine.

Prije nego što je postao sveštenik, Dedeić je diplomirao na Teološkom fakultetu Univerziteta u Beogradu 1969. godine, a zatim je bio suplent monaške škole u Manastiru Ostrog. Završio je postdiplomske studije na Papskom orijentalnom institutu u Rimu 1973. godine a potom pohađao Rusku duhovnu akademiju Svetoga Sergija u Zagorsku. Radio je pri državnim arhivima u SFRJ, Italiji i SSSR-u.

Rukopoložen za mirskog pravoslavnog svećenika juna 1988. u Beču, u crkvi Sv. Trojice, od strane Mitropolita Austrije i egzarha Italije i Mađarske Hrizostoma, uz pratnju episkopa Austrijskoga Mihaila Hristopulisa, grčkoga arhimandrita Svete Gore, arhimandrita ruskoga i bugarskoga i bio pravoslavni paroh Vaseljenske carigradske patrijaršije u Rimu gdje je kasnije i proizveden u arhimandrita. Tokom devedesetih godina zbog kanonskih prijestupa i zloupotrebe svešteničkog položaja raščinjen je i zabranjeno mu je obavljanje crkvenih poslova.

U crkvi Sv. Paraskeve u Sofiji, 1998. godine, hirotonisan je od strane takođe nekanonskih i nepriznatih vjerskih organizacija iz Ukrajine i Bugarske, koji djeluju u okviru tzv. Alternativnog Sinoda Bugarske pravoslavne crkve i samoproglasio se za episkopa.

U Cetinju, 31. oktobra 1998. godine, Mihailo je intronizovan za mitropolita nepriznate i nekanonske Crnogorske pravoslavne crkve.

Srpska pravoslavna crkva u Crnoj Gori, kao i sve ostale pravoslavne crkve, na čelu sa Vaseljenskom Patrijaršijom, ne priznaju kanonsku utemeljenost kao ni postojanje Crnogorske pravoslavne crkve.

 Reference 

 Zvanični link Crnogorske pravoslavne crkve 
 Ustav Sv. Sinoda autokefalne Crnegorske crkve iz 1904. godine 

Kategorija:Pravoslavni svećenici
Kategorija:Religija u Crnoj Gori
Kategorija:Biografije, Ramovo Ždrijelo, Durmitor
Kategorija:Rođeni 1938.